Rikunarita-ORG/Wikinium huggingface dataset:
# 維基大典

此文所述，涉及諸語。至文理本，觀文言維基大典。察專名，觀維基、維基媒體基金會。察撰述之技，觀共筆。
維基大典徽標
**維基大典**者，以網路為基，維羅四海言、眾人志、天下知，編修百科焉。又稱**維基百科**。始作者，維基媒體基金會也。斯基金會，衛詹美所創。衛氏，美國人。大典自許曰：「海納百川，有容乃大，集思廣益」。（按「海納百川」語出《管子》【形勢解】，「有容乃大」則出《尚書》【君陳】。昔林則徐至廣州越華書院，作對聯，其上聯即「海納百川，有容乃大」。）不慕榮利，但受捐助。

維基一詞，出焉中文維基百科。《墨子閒詁》曰：「維，繫也」，《說文》曰：「基，牆始也」，其人合之，取意繫物之始也。維織網綱，以載根本，亦維基也。

大典肇乎庚辰年臘月廿一，迄至丙午年五月廿八，匯萬國之語三百四十有七，凡得文章六千七百餘萬篇。其最鉅二十卷，已居十之八；獨英文一卷，亦逾七百萬篇。凡此篇什，皆天下有志合力纂修而成。苟有意襄贊，藉網際而操觚，隨宜修錄，則大典日就充盈。至若文言一卷，創乎丙戌七夕，迄今凡得文章一萬四千九十五篇。

大典得幸，同道兼發：若新聞、教本、爾雅、太學、語錄、文庫等。其卷目多可逕閱修於瀏覽器；蓋眾不論誰，俱得與纂綴，弗制于其時其地其人，然則典所載謬實，未免爭辯。

凡維基之策，所據皆共享創意協議，故可廣傳天下，自由不拘。

## 引據

|  |  |
| --- | --- |
|
 | 聲音動靜，具錄於**維基共享︰維基大典** |

|  |  |
| --- | --- |
|
 | 名言精句，具錄於**維基語錄︰維基大典** |

維基諸策

|  |  |  |  |  |  |
| --- | --- | --- | --- | --- | --- |
| 維基大典 | 維基語錄 | 維基文庫 | 維基爾雅 | 維基太學 | 維基教本 |
| 維基世事 | 維基共享 | 維基數據 | 維基遊驛 | 維基物種 | 共筆臺 |
| 維基中樞 | 維基大會 | 維基培育 |
# 耶路撒冷

| 耶路撒冷יְרוּשָׁלַיִם‎ القُدس |
| --- |
|

|  |  |
| --- | --- |
|  |  |

 |
| 耶路撒冷之所在 |
| **歸屬：** | 以色列、巴勒斯坦 |
| **屬地**： | 八十萬有奇 |
| **執事**： | 以色列市長、巴勒斯坦市長 |

**耶路撒冷**，以色列、巴勒斯坦二國共都。猶太教、基督教、回教三教聖城。往事久遠，風光秀麗。初，耶和華謂亞伯拉罕曰：「爾去烏爾，至迦南而居！」迦南者，耶路撒冷所在。遂行焉。逾數百年，大衛王定都於此，立以色列國。大衛崩，傳所羅門，所羅門崩，國二分，北國以色列，南國猶大，耶路撒冷屬南國。越數百年，北國亡於亞述，民盡流散。又越百年，南國亡於巴比倫，猶太之民，盡擄於彼，是謂「巴比倫之囚」。後波斯亡巴比倫，始釋返，復國。西元初，羅馬滅猶太，改猶太之地為巴勒斯坦。猶太之民逃散，唯留一牆於此，即為哭牆者。是為猶太之民敬耶路撒冷之因矣。傳耶穌基督受十字架刑、升天、陵墓均在此，故基督徒欽崇此地。一日，先知穆罕默德冥想於麥加，忽天使加百列賜其智也，並令至耶路撒冷受天啟焉。其登霄處，圓頂清真寺也。今此寺存「登霄之石」，以垂永誌。
# 鍶

鍶之貌
**鍶**者，化學元素也，符號Sr，原子序三十八，屬鹼土金屬。色銀白，活潑，合水而成氫氧化鍶。

## 性

輕。覆有氧化層，色黃。

## 同位素

同位素卅九，自鍶七三至鍶一〇五。性穩者四，曰鍶八十四，曰鍶八十六，曰鍶八十七，曰鍶八十八。以鍶八八為盛，五者有四。
鍶九十者，為鈾二三五裂變所得，具放射矣。

## 得

電解熔融氯化鍶，可得之。

## 用

### 醫

以放射鍶八十七入於病患，融於骨骼，以定其骨骼之所在，亦以知其疾也。

|  |  |
| --- | --- |
|
 | 聲音動靜，具錄於**維基共享︰鍶** |

元素週期表
譯名見異，臺譯在先，陸譯在後，香港兼從

|  |  |  |
| --- | --- | --- |
| 氫 |   | 氦 |
| 鋰 | 鈹 |   | 硼 | 碳 | 氮 | 氧 | 氟 | 氖 |
| 鈉 | 鎂 |   | 鋁 | 矽硅 | 磷 | 硫 | 氯 | 氬 |
| 鉀 | 鈣 |   | 鈧 | 鈦 | 釩 | 鉻 | 錳 | 鐵 | 鈷 | 鎳 | 銅 | 鋅 | 鎵 | 鍺 | 砷 | 硒 | 溴 | 氪 |
| 銣 | 鍶 |   | 釔 | 鋯 | 鈮 | 鉬 | 鎝鍀 | 釕 | 銠 | 鈀 | 銀 | 鎘 | 銦 | 錫 | 銻 | 碲 | 碘 | 氙 |
| 銫 | 鋇 | 鑭 | 鈰 | 鐠 | 釹 | 鉕 | 釤 | 銪 | 釓 | 鋱 | 鏑 | 鈥 | 鉺 | 銩 | 鐿 | 鎦鑥 | 鉿 | 鉭 | 鎢 | 錸 | 鋨 | 銥 | 鉑 | 金 | 汞 | 鉈 | 鉛 | 鉍 | 釙 | 砈砹 | 氡 |
| 鍅鈁 | 鐳 | 錒 | 釷 | 鏷 | 鈾 | 錼鎿 | 鈽鈈 | 鋂鎇 | 鋦 | 鉳錇 | 鉲鐦 | 鑀鎄 | 鐨 | 鍆 | 鍩 | 鐒 | 鑪 | 𨧀 | 𨭎 | 𨨏 | 𨭆 | 䥑 | 鐽 | 錀 | 鎶 | 鉨 | 鈇 | 鏌 | 鉝 | 鿬 | 鿫 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 貧金屬 | 類金屬 | 非金屬 | 鹵素 | 貴氣體 | 其性待考 |
# 中子星

中子星者，質可倍五百萬於坤輿，而徑廿五公里，緊密而狀小也。
**中子星**者，潰星也，乃恆星殆盡之時，暴縮而成也。夫恆星者，凝聚成熱，並氫為氦，積于其中。至生鐵方止，無有生功權矣，終熱力不支，潰，生超新星，或據其質，或為黑洞、或為中子星、或為白矮星矣。蓋乎中子星者，所壓甚大，電子難獨存，而並質子以為中子矣，曰中子簡併態，徑蓋十餘公里，然毫微之物，可有億噸，又以急轉，所釋輻射，視之如燈塔明滅，有如眨眼，曰脈衝星矣。

|  |  |
| --- | --- |
|
 | 聲音動靜，具錄於**維基共享︰中子星** |
# 泰勒斯

泰勒斯像
**泰勒斯**者（希臘語言Θαλῆς ὁ Μιλήσιος），泰西之哲宗也，創米利都學。其生之時，距今久矣，有說考其生於公元前六二四年於米利都城，卒於公元前五四六年，曾遊學於巴比倫、埃及。

凡生未有著述存，其說一二，惟得見於亞里士多德之所載。考載其詞有二：一曰：「輿地者，浮於水也」；”二曰：「水者，萬物之原也」。謂其哲宗，蓋其首辟「本原」之說，創垂自然哲學，古人以為首意。
# 數學

**數學**者，量、形、結構之學，可略分為組合、分析、幾何、代數，植根邏輯、範疇論、集合論，似眾實一，諸宇皆通。 亦有數論與數理物理學者，縱橫析幾何、代數，堪稱數學之用，難以分類。

故有學科，曰「算術」者，乃與今「數學」一也。然今有別矣，數學者，涵蓋之廣，算術實隸之也。

## 史略

### 中國

中國之數學，乃重實用，歷時久遠，算術為主。
數學之余華夏者，三皇之世有之矣。
若夫周公之世，乃設六藝，其六曰「數」，同時周公之友商高，有「句廣三，股脩四，弦徑五」之說。春秋之時，籌算普及，逢十進位。至于漢初，撰《算術書》，爾后乃有《九章算術》、《周髀算經》之類。
所以重使用者，上古定矣。時數學分九支派，謂之「九數」。《周禮注》云：「九數：方田、粟米、差分、少廣、商功、軍輸、方程、盈不足、旁要。」
魏晉南北朝，出四大術數家：趙爽、劉徽、祖沖之、祖暅是也。
趙爽注《周髀算經》，演句股，作弦圖。劉徽注《九章算術》，以「割圓術」算圓周率，勝于阿基米德，又作《海島算經》。及至祖沖之、祖暅父子，精求圓周，度量球體，始教中華之數學，勝于西國千年矣，惜哉《綴術》等數皆亡佚。
南宋秦九韶著《數學九章》，善求方程、多項式，作「大衍求一術」。后楊輝、王文素、朱世傑之著述，皆先于西方百余年也。

### 西洋

希臘人謂數學，學問之基也。
古埃及、巴比倫具有數學，皆不傳。至希臘歐幾里德始作《幾何原本》十三卷，為西方數學之宗，至今行世。希臘之數學乃西方數學之源，畢達哥拉斯、阿基米德皆大家也，于后世影響極深。
中世紀阿拉伯人尤善代數之學，唐時波斯人花剌子密著《代數學》，推介十進制入歐，與丟番圖并稱「代數之父」。
十六世紀，中國之數學式微，西方之數學始興盛，名家輩出。

|  |  |
| --- | --- |
|
 | 詳知其事，宜閱**數學入門**。 |
# 星座

**星座**者，恆星之組合也。全天恆星甚眾，觀者或著意其排列，故分爲星座焉。

案星座之稱，始於泰西。初但謂泰西之人所定者為星座，然今天下皆用此稱，故三垣二十八宿亦可謂為星座。

各文明所分之星座各有不同，甚爲不便，故國際天文學聯合會分全天為八十八星座，明其邊界，令全天恆星皆有所屬。

是八十八星座皆有其名，曰小熊座，曰波江座，不能盡述。星座之名，或出於古希臘神話，或以動物名之，或以器物名之。

是八十八星座，始於古巴比倫，古希臘人因之。托勒密定凡四十八星座，然南極諸星不得見於希臘，故至西曆十六世紀方有探險者南下，見南極諸星，設星座焉。

## 另見

* 三垣二十八宿

## 據

* 《天文學新概論》
# 二氧化碳

二氧化碳分子
二氧化碳分子
**二氧化碳**（ WIKINIUM\_MATH\_PH\_0 ）者，自然而生，合二氧一碳而成，屬化合物。室溫常壓之下，以氣為形。蓋常存大氣之中，百萬而有四百也。

夫植物、藻類、藍菌之屬，取之與水，以光化合，生以為食，曰碳水化合物，兼生氧氣，滋養萬物。此即謂光合作用。

惟昏暗之際，無以光合，則攝氧呼吸，反生此物。一切動物，亦復如是，是謂呼吸作用。

呼吸以外，屍腐、發酵、焚木、燃煤、火山、溫泉等，皆為其源。

是氣也，保天地之暖，不可或缺，故謂溫室氣體。惟工業革命以降，其量益多，天地日暖，過猶不及，遂融冰川、溢江河、冬雷震震、夏雨雪。
# 圖賓根大學

**圖賓根大學**（Eberhard Karls Universität Tübingen）者，德意志學府之冠冕也。其地處巴登-符騰堡州之圖賓根邑，襟內卡河而抱施瓦本山，肇建於西曆一四七七年，迄今五百四十餘春秋矣。

初，符騰堡伯爵埃伯哈特五世廣納賢才，立學宮於戰亂甫定之際，志在復興人文，昌明教化。馬丁·路德門徒菲利普·梅蘭希通嘗駐講於此，遂使新教神學蔚然成林。十六世紀中葉，校中設「福音神學院」，藏書樓典籍浩如煙海，尤以古騰堡聖經為鎮庫之寶，學林仰為北辰。

啟蒙以降，俊傑輩出。開普勒演算星辰於此，黑格爾辯證理性於斯。荷爾德林、默里克等皆負笈門下，吟詠間盡得施瓦本浪漫之真髓。至十九世紀，醫學院冠絕歐陸，科塞爾因核酸研究榮膺諾貝爾生理學獎，開現代分子生物學之先河。

今制分七大學部：神道、法政、醫藥、哲史、數理、經濟、社會。其神學與考古二科，尤為寰宇所重。又設十三所特研中心，專攻神經科學、人工智慧、倫理哲學諸前沿領域。

校園風物殊勝，半城皆學子。內卡河舟楫往來，霍亨圖賓根城堡巍然俯瞰，石巷蜿蜒處，書肆茶寮鱗次櫛比。學風自由，承中世紀辯經遺韻，每有講座，師生激辯竟日不休。當世榮譽尤著，諾獎得主輩出，福爾哈德之胚胎遺傳研究，布洛貝爾之蛋白質信號論，皆發軔於此。

觀其沿革，自經院哲學至實證科學，由諸侯學宮蛻為現代大學，誠見證歐陸學術千年流變之活史也。校訓「吾敢為」（Attempto），薪火相傳，歷久彌新，足為後學矜式。
# 奧多比

**奧多比**（英語云Adobe）者，美國之電腦軟體公司也。軟體以多媒體為主。

## 所創軟體

奧多比所創之軟體有多，如：

* 圖坊（Photoshop），所以製點陣圖也。
* 創圖（Illustrator），所以製可縮放矢量圖也。
* 雜技員（Acrobat），所以編可攜文件（PDF）也。
* 雜技員閱（Acrobat Reader），所以閱可攜文件也。
* 織夢（Dreamweaver），所以製網頁也。
* 首演專業（Premiere Pro），所以製視頻也。
* 後效（After Effetcs），所以增效於視頻也。
* 動畫（Animate），所以製動畫也。
* 試演（Audition），所以編音也。

有二軟體，曰閃（Flash），曰閃播（Flash Player）。閃，所以製動畫、遊戲也。閃播，所以觀以閃製之物，可裝於網頁也。二〇二一年元旦，二者終矣，瀏覽器皆停用之。
# 冷戰

二戰終，同盟國割席，二端不和，遂至**冷戰**。一從資本主義，以美為首。一從共產主義，以蘇為首。兩黨相抗。西元一九九一年，乃終。

西元一九八零年冷戰格局圖
深藍色爲北大西洋公約組織及美國
深紅色爲華沙條約組織及蘇聯
紅色爲華約及蘇聯盟友
藍色爲北約及美國盟友
黄色者，社會主義國家，而與蘇聯背道
淺藍色與淺紅色，則不結盟國家也
藍乂字爲反共游擊隊
紅乂字爲共產黨游擊隊
## 演變

### 希臘內戰

西元一九四七年，希臘內戰。美國總統杜魯門欲抑制共產主義，遂干涉。時蘇聯不涉其間，而英國、美國、南斯拉夫涉之。初，希臘民主軍，奉共產之說，其勢如破竹。希臘江山，太半入其圖。後英美干預，希國政府軍益壯。希臘民主軍散。一九四九年十月，於阿爾巴尼亞告云停火。

### 美蘇互抗

冷歐洲冷戰格局圖
二戰方休，歐洲食貨凋敝。一九四七年，美國行馬歇爾計劃，諾於西歐諸邦，云有助於計政，合縱西歐邦國，以制限蘇聯。蘇聯憂美國之圖東歐，故推「莫洛托夫計劃」。一九四九年，美國與西歐諸國盟，定北約。蘇聯亦盟東歐數邦，定華約。

### 逐鹿中原

左者蔣介石，國民黨首。右者毛澤東，共產黨首。時值一九四五年，重慶會談，二人留影
一九四九年，中共敗國民黨。於是諸士雲集北京，易國號曰「中華人民共和國」。蔣中正奔臺。
# 亞利桑那州

| 亞利桑那州State of Arizona |
| --- |
|

|  |  |
| --- | --- |
|  |  |

 |
| 亞利桑那州之所在 |
| **歸屬：** | 美利堅合眾國 |
| **屬地**： | 郡十有五 |
| **治所**： | 鳳凰城 |
| **執事**： | 州長道格·杜瑟 |
| **用語**： | 英語、西班牙語 |
| **人口**： | 六百七十三萬餘 |
| **建置**： | 一九一二年入美利堅合眾國。 |

**亞利桑那州**者，美國西南之州也。美國有四角落州，亞利桑那州居其一也。臨墨西哥。其府鳳凰城也，亦其至大之邑。另有大邑土桑，優馬及旗桿市。其境多國家公園、公園及紀念地，大峽谷國家公園乃至名者。亦多有印地安保留區。有學府亞利桑那州立大學。
# 遼寧省

| 遼寧省辽宁省 |
| --- |
| 遼寧省之所在 |
| **歸屬：** | 中華人民共和國 |
| **屬地**： | 領十四市 |
| **治所**： | 瀋陽市 |
| **執事**： | 省委書記王珉 |
| **用語**： | 東北官話 |
| **人口**： | 四千四百萬 |
| **建置**： | 明屬山東，清置將軍鎮守，清季置奉天省，民國改遼寧省 |

**遼寧省**，簡書曰**遼**，別號**遼東**。中華人民共和國一省也。古幽燕之地。遼寧者，謂遼域安寧之意。省會瀋陽市。

## 沿革

禹貢九州，幽即斯也。周代商立，封召公於此，甚有德政，其民思之，乃作《甘棠》頌其德。累世至戰國，七雄其一也，周之同姓，唯燕後亡。漢興，置幽州，亡衛氏朝鮮，置漢四郡轄之。漢末群雄并起，公孫氏遂世據之，至公孫淵逆魏稱帝，為魏所伐滅。入晉屬平州，州牧崔毖擊胡不敵，走朝鮮。五胡乃入據之。晉康帝咸康三年，慕容皝自稱燕王。北魏興，高句麗有之。隋一合天下，置遼東、柳城、燕三郡。唐世屬河北道，唐季幽州節度使據之。唐亡，戰亂頻仍，及後晋石敬瑭立，以燕雲十六州北屬契丹。金滅遼，置東京路。元世置遼陽行中書省。明世稱遼東，隸山東承宣佈政使司。熹宗天啟五年，後金努爾哈赤遷都盛京。入關，置鎮守遼東等處將軍轄之，聖祖康熙四年，改鎮守奉天等處將軍，復改盛京將軍。德宗光緒三十三年，置奉天省。府治奉天。辛亥革命，民國立，因前清舊名。民國十八年，張學良以奉天為遼寧。日本侵華，張學良亡走，日本乃立清遜帝溥儀為滿洲偽主，復改奉天省，勝利受降，國民政府復遼寧省名。旋析為遼寧、遼北。以瀋陽、大連為直轄市，隸行政院。共和國立，初無定制，一九五四年，置遼寧省，仍治瀋陽。一九八一年，以旅大為大連，旅順入為區。遂成今制。

## 政區

### 副省級市

* 瀋陽市
* 大連市

### 地級市

* 鞍山市
* 撫順市
* 本溪市
* 丹東市
* 錦州市
* 阜新市
* 營口市
* 遼陽市
* 盤錦市
* 鐵嶺市
* 朝陽市
* 葫蘆島市

## 它典

* 遼寧省政府
# 青海省

| 青海省青海省 |
| --- |
| 青海省之所在 |
| **歸屬：** | 中華人民共和國 |
| **屬地**： | 領二市六自治州 |
| **治所**： | 西寧市 |
| **執事**： | 省委書記駱惠寧 |
| **用語**： | 漢語、藏語、蒙古語、土語 |
| **人口**： | 五百萬餘 |

**青海省**，簡書曰**青**，中華人民共和國一省也，在西陲青藏高原之上。省會西寧市。地方七十二萬公里，口五百萬餘。

其民多奉教喇嘛，餘回回耳。

## 沿革

青海者，古稱西海，鮮水海，自十六國起稱青海，古多戰亂。民國十七年設省，省會西寧，意即西陲安寧。

## 政區

有二地級市、六自治州。

### 地級市

* 西寧市
* 海東市

### 自治州

* 海西蒙古族藏族自治州
* 海北藏族自治州
* 海南藏族自治州
* 黃南藏族自治州
* 玉樹藏族自治州
* 果洛藏族自治州

## 它典

* 青海省政府 互聯網檔案館存錄，時二〇一二年十月一日。
# 泉幣

永樂通寶
**泉幣**，通名**貨幣**，所以權衡品物輕重，而市鬻是倚。流於宇內而寓形不同，或爲金銀，或爲一紙。其固爲貨，以其用而別於貨。金銀之爲泉幣者，曰商品泉幣。紙之爲貨幣者，曰法定泉幣。泉幣之在市者，謂之通貨。泉幣通行萬國，復有匯率辨其值差。其用有四，曰交易，曰度價，曰延付，曰貯富。

## 所用

泉幣爲天下所用。交易者，市者以泉幣償鬻者也。度價者，所以權衡貨之貴賤，明財之盈虧也。幣重則萬物輕，幣輕則萬物重。貯富者，貯之以備後用也。所貯未必泉幣，可以相市者皆然。富者，謂所貯之和也。

## 變遷

自古分工，取足於己者日以少，待給於人者日以多。專營一業，自享有餘。以與其群為易，懋遷有無。為易之始，必有所窒。甲居一貨而有餘，乙於此貨有不足，則甲願以易，乙願易而得之。然使乙之所以易，非甲之所欲有，則易之事窮。故時日既久，眾人別儲一物，名曰易中，使隨時隨地，出以為易，人皆樂受之。方古之時。易中多以物，或貝朋，或牛馬，或珠玉，不一而足。治化漸開，易中舍他品而用金屬。金屬之為物也，經久不蠹，且析為至微，於值無損，而由散為合，易易也。古今所用為易中者。貴賤金屬皆有之，如希臘以鐵，羅馬以銅，印度以銀。

## 引據
# 一九九三年

|  |
| --- |
| **← 一九九〇年代 →** |
| 一九九〇年 | 一九九一年 | 一九九二年 | 一九九三年 | 一九九四年 | 一九九五年 | 一九九六年 | 一九九七年 | 一九九八年 | 一九九九年 |

公元**一九九三年**於諸曆| 干支 | 癸酉 |
| 生肖 | 雞 |
| 《民報》軒轅 | 四六九一 |
| 《江蘇》軒轅 | 四四八四 |
| 唐堯 | 四一四九 |
| 共和 | 二八三四 |
| 孔曆 | 二五四四 |
| 秦曆 | 二二一四 |
|  民國  |  八十二  |
| 日本年號 | 平成五年 |
| 日本皇紀 | 二六五三 |
| 朝鮮主體 | 八十二 |
| 韓國檀君 | 四三二六 |
| 道曆 | 四六九〇 |
| 佛曆 | 二五三七 |
|  回曆  |  一四一四  |
| * 閱
* 論
* 纂
 |

公元**一九九三年**者，平年也，繼一九九二年，下一九九四年。

## 大事

## 生

## 卒

时六月三十日，香港黃家駒卒，此乃beyond樂隊之主要者也。
# 公曆二月五日

**二月五日**者，公曆之卅六日也，距歲暮餘三百廿九日（閏年乃三百三十日）。

## 是日大事

* 一九一二年：中國銀行立於上海。
* 一九四〇年：十四世達賴喇嘛坐床。
* 二〇〇三年：世界貿易組織納亞美尼亞。

## 生

* 一九三七年：王選生。

## 卒

* 一六六一年：清世祖崩。
* 一九八四年：粟裕卒。
* 二〇〇四年：臧剋家歿。

## 節日

* 二月五日者，聖馬力諾之解放日也。
# 巴林

| 巴林王國مملكة البحرين |
| --- |
|

|  |  |
| --- | --- |
|  |  |

 |
| **國歌：**某等之巴林 |
| 巴林王國之所在 |
| **國體：** | 君主立憲制 |
| **元首**： | 國王哈邁德·本·伊薩·本·薩勒曼·阿勒哈利法 |
| **總揆**： | 首相哈利法赫·本·舒曼·阿勒哈利法 |
| **國都**： | 麥納麥 |
| **國語**： | 阿拉伯語 |
| **人口**： | 六十五萬六百有四 |
| **通貨**： | 巴林第納爾 |
| **產值**： | 三百一十一億餘 |
| **均有**： | 二萬七千五百五十六美金 |
| **匯價產值**以美國中情局辛卯世界年鑒為準 |

**巴林王國**（阿拉伯文：مملكة البحرين），在西亞，處阿拉伯半島之東，波斯灣之上，據島立國。方七百有六公里，口六十五萬六百有四，實屬蕞爾，都麥納麥。產石油、天然氣之屬。

## 地方

巴林地方
麥納麥
巴林分置五省，凡：

一。首都省

二。中央省

三。穆哈拉格省

四。北方省

五。南方省
# 摩爾

**摩爾**者，一譯**莫耳**，記作mol，乃物量之單位，謂所含基本微粒之數也。萬國公制七礎之一。一摩爾當十二克碳十二（ WIKINIUM\_MATH\_PH\_0 ）所含原子數，稱亞佛加厥數，記作NA、L，即六點零二乘以十之二十三次方粒子也。常用於化學。

## 另見

* 物量
* 摩爾質量
* 摩爾體積
# 中華人民共和國主席

**中華人民共和國主席**，略稱**國家主席**，國之元首也。按《憲法》第六十二條，由全國人民代表大會舉之，五載一闋。茲職，創於公元一九五四年，其先乃中央人民政府委員會也。一九六八年，時任主席劉少奇見譖遭黜，自是職缺，由副主席董必武並宋慶齡攝其事。至一九七五年，第四屆全國人民代表大會修憲，遂廢此職。及一九八二年，更定新憲，乃復置之。今在位者習近平，於二〇一三年三月第十二屆全國人民代表大會膺任。

## 權

按《憲法》第三章第二節所載：主席之權，必稟承全國人大暨其常委會之決議，始得頒行法度，拜、罷國務院總理并群臣，及行特赦、興兵、授勳之典。凡代表中華人民共和國以交綏萬邦、遣使絕域、廢立盟約者，亦必奉全國人大常委會之決議而行。

## 歷任主席

### 中央人民政府主席

* 毛澤東（一九四九年－一九五四年）

### 中華人民共和國主席

1. 毛澤東（一九五四年－一九五九年）
2. 劉少奇（一九五九年－一九六八年）
	* 董必武（代主席：一九七二-七五年）
	* 宋慶齡（名譽主席：一九八一年）
3. 李先念（一九八三年－一九八八年）
4. 楊尚昆（一九八八年－一九九三年）
5. 江澤民（一九九三年－二〇〇三年）
6. 胡錦濤（二〇〇三年－二〇一三年）
7. 習近平（二〇一三年－）
# 臺灣海峽

臺海圖
**臺灣海峽**，略稱**臺海**。渡臺先民稱之曰**黑水溝**。而**福爾摩沙海峽**者，此舊時西人所稱也。是為閩臺航運樞紐，通東海南海之要道。東北亞、東南亞之往來，多經於斯。海域狹長，縱貫島陸其間，北接東海，南通南海、巴士海峽，平潭島及臺灣新竹之間至狹，距百三十公里；東山島澳角暨屏東貓鼻頭間至廣，距四百公里。臺海之浪大也，斯流急也，先民渡臺，會颱風發，漂流落漈，回者百無一，蓋知其凶險。其河流注海及海灣眾多。淺灘溝谷島礁，亦可多見焉。島羅列焉者有三，曰閩沿海諸島，曰澎湖群島，曰小琉球。臺海水團者繁也，其海水流系亦多，水產頗豐。